
**La laïcita**

**DNL/EMC 4**

**Doucumen 3**

1. **Dos dato impourtanto :**

* La laïcita eisisto à l’escolo despièi 1882 (milo-vue-cent-vuetanto e dous) emé li lèi “ Jules Ferry”.

Èro lou ministre de l’educacioun de l’epoco, qu’a decida de separa l’escolo di religioun.

* En 1905, lou 9 de desèmbre es la Republico Franceso que devèn laïco emé uno lèi voutado aquéu jour.


Es pèr acò, que la journado de la Laïcita en Franço se debano chasque 9 de desèmbre.

Fuguè dounc lou moumèn que l’Estat s’es separa di religioun.

1. **De qu’es acò la laïcita ?**

* La Franço es uno republico laïco, impauso pas de religioun e enebi deguno religioun.

Chascun a lou dre de chausi sa religioun, de crèire o de pas crèire tambèn.

* Mai mèfi, i’a un pricipe que fau respeta: en Franço avèn lou dre d’espremi sis idèio mai fau respeta li lèi e la liberta dis àutri.
* Aquéu respet permet de viéure en pas entre tóuti, lis un emé lis àutri.
* La laicita regardo tóuti lis abitant de Franço , lis adulto e meme lis enfant. Es per acò que dins li coulège e lis escolo es afichado la charto de la laïcita.

1. **La Charto**

* Coume se presento aquéu tèste ?

Se presento souto la fourmo d’uno aficho.

I’a d’etiqueto bluio, roujo, roso sus un founs blanc.

I’a dous logò: aquéu de l’educacioun naciounalo e de la Republico

Franceso. Dounc es un doucumen ouficiau.

* I’a un grand titre : “ Charto de la laïcita à l’escolo”

E dous mai pichot titre : “ La Republico es laïco” e “L’escolo es laïco”.

* I’a 15 article numerouta.

1. **En que sèr aquelo aficho?**

* Aquéu tèste es uno charto, valènt à dire:

un tèste mounte soun marca li dre, li lèi, li règlo e que fau respeta.

* Es forço impourtant e esplico quàuqui règlo coume pèr eisèmple : de pas faire de diferènci entre li pichot segound sa religioun, se siés un pichot o uno pichoto o la coulour de sa pèu. Dis tambèn qu’as lou dre de dire ço que vos tout en respetant la liberta dis àutri e la lèi, rapelo que lou racisme es enebi...
* E encaro d’àutri règlo que permeton de miés viéure ensèn.

**Doucumen 3 : Questioun pèr la recerco**

1. Quouro es estado voutado la lèi sus la laïcità à l’escolo?
2. Quau es lou persounage que l’a prepausado ?
3. Quouro es estado voutado la lèi sus la laïcita en Franço que separa l’Estat di religioun ?
4. De que se passo chasco annado lou 9 de desèmbre?
5. Coume se coumporto la Republico franceso emé li religioun ?
6. De qu’es lou principe qu’es impourtant de respeta?
7. Quau regardo la Laïcita?
8. De qu’es lou doucumen qu’es aficha dins lis escolo e coulège ?
9. Coume se presento aquelo charto ?
10. De qu’es acò uno charto ?
11. Quant i‘a d’article ?
12. Emé ti mot assajo de m’esplica ço qu’es la laïcita pèr tu ?



**Document 1**

****

**Document 2**